Timus
Timus je specijalizirani primarni limfoidni organ imunskog sistema. Unutar timusa sazrevaju timusne ćelije limfociti ili T-ćelije . T-ćelije su ključne za adaptivni imunski sistem, gdje se tijelo posebno prilagođava stranim osvajačima. Timus se nalazi u gornjem prednjem dijelu grudi, u prednjem gornjrm mediastinumu, iza grudne kosti i ispred srca. Sastoji se od dva režnja, od kojih se svaki sastoji od središnje srži i vanjske kore, okružene kapsulom. Timus se sastoji od nezrelih T-ćelija zvanih timociti, kao i ćelija sluznice zvanih epitelne ćelije koje pomažu timocitima u razvoju. T-ćelije koje se uspješno razviju na odgovarajući način, reagiraju sa MHC-om, imunskim receptorima tijela (koji se nazivaju pozitivna selekcija ), a ne protiv proteina u tijelu (zvanih negativna selekcija). Timus je najveći i najaktivniji tokom neonatalnog i predadolescentnog perioda. U ranim tinejdžerskim godinama timus počinje smanjivati i veličinu i aktivnost i tkivo mu se postepeno zamjenjuje masnim tkivom. Ipak, razvoj nekih T-ćelija nastavlja se i tokom života odraslih. Abnormalnosti timusa mogu rezultirati smanjenim brojem T-ćelija i autoimunskim bolestima kao što su autoimunski poliendokrini sindrom tip 1 i miastenija gravis. Oni su često povezani sa rakom tkiva timusa, koji se naziva timom, ili tkivima koja proizlaze iz nezrelih limfocita, poput T-ćelija, zvanih limfom. Uklanjanje timusa naziva se timetomija. Iako je timus identificiran kao dio tijela još u doba Drevni Grci, tek je od 1960-ih funkcija timusa u imunskom sistemu postala jasnija.